******

**Meget kompakt skilleforstærker fås nu med UL HazLoc**

Mini Analog Pro serien fra Phoenix Contact med en designbredde på 6 mm og stikbar tilslutningsteknologi er blevet udvidet til at omfatte fem nye produkter som udover den eksisterende UL 508 godkendelse nu også har UL HazLoc godkendelsen.

UL godkendelsen for barske omgivelser betyder, at de følgende produkter nu også kan anvendes i industrielle miljøer, som udsættes for eksplosionsfare: en analog frekvensomformer med grænseværdifunktionalitet til konvertering af standardsignaler til frekvens- eller PWM signaler, en grænseværdiswitch med relæudgang til kobling af analoge grænseværdier, en konstant spændings- og effektkilde og en NAMUR skilleforstærker til nærhedsfølere og koblingskontakter. Modulerne, der er enkle at konfigurere, tilbydes med skrue- eller push-in tilslutningsteknologi.

Mini Analog Pro skilleforstærkerne kan installeres og være i drift på trange steder. Tydelige og tilgængelige tilslutningspunkter og muligheden for effektmålinger under drift sikrer enkel drift.

For yderligere information kontakt Field Sales Engineer Bjarne Mølbæk, bmolbaek@phoenixcontact.dk eller vores kundeservice på telefon 36 77 44 11.